ย้อนเหตุเรือตามขบวนเสด็จล่ม รัชกาลที่ 10 ทรงห่วงใย รับสั่งให้ไปหาหมอ
นับเป็นความซาบซึ้งในพระมหากรุณาธิคุณอย่างหาที่สุดมิได้ เมื่อครั้งที่ สมเด็จพระบรมโอรสาธิราชฯ สยามมกุฎราชกุมาร พระเจ้าอยู่หัวรัชกาลที่ 10 ทรงห่วงใยและให้ข้าราชการนับ 10 ชีวิต ที่ประสบอุบัติเหตุเรือล่ม ในระหว่างที่ตามขบวนเสด็จออกตรวจดูความคืบหน้าการขุดลอกคลองมหาสวัสดิ์ เข้าเฝ้าฯ และรับสั่งด้วยความเป็นห่วง,ทีมข่าวเฉพาะกิจไทยรัฐออนไลน์, ถือโอกาสนี้ย้อนกลับไปในเหตุการณ์ดังกล่าว ซึ่งเกิดขึ้นเมื่อช่วงเย็นของ,วันที่ 23 สิงหาคม 2555, ขณะที่สมเด็จพระบรมโอรสาธิราชฯ สยามมกุฎราชกุมาร เสด็จฯ ทางชลมารค ในคลองมหาสวัสดิ์ จ.นครปฐม เพื่อทอดพระเนตรและติดตามการดำเนินงานป้องกันอุทกภัย บริเวณพื้นที่โครงการส่งน้ำและบำรุงรักษาพระพิมล สำนักชลประทานที่ 11 กรมชลประทาน แต่แล้วเหตุการณ์ไม่คาดฝันก็เกิดขึ้น,เมื่อจู่ๆ เรือตามขบวนเสด็จฯ ลำหนึ่ง ซึ่งมีรัฐมนตรี เลขาธิการคณะรัฐมนตรี (ครม.) และเลขาธิการนายกรัฐมนตรี ในขณะนั้น นั่งอยู่ด้วย ได้ประสบอุบัติเหตุล่มลง แต่ก็นับเป็นความโชคดีที่ไม่มีผู้ใดได้รับอันตราย,จากเหตุระทึกที่เกิดขึ้น ,นายจารุพงศ์ เรืองสุวรรณ ซึ่งดำรงตำแหน่งรัฐมนตรีว่าการกระทรวงคมนาคมอยู่ในขณะนั้น ,นั่งอยู่ในเรือที่ประสบเหตุดังกล่าวด้วย ได้ให้สัมภาษณ์ไว้เมื่อวันที่ 24 สิงหาคม 2555 ว่า ขณะที่ตนและคณะ ประกอบด้วย ,นายสุรนันทน์ เวชชาชีวะ, ,ซึ่งดำรงตำแหน่งเลขาธิการนายกรัฐมนตรีในขณะนั้น, ,นายอำพน กิตติอำพน, ,ดำรงตำแหน่งเลขาธิการคณะรัฐมนตรีในเวลานั้น, และราชองครักษ์ รวมนับ 10 ชีวิต กำลังนั่งเรือตามขบวนเสด็จ สมเด็จพระบรมโอรสาธิราชฯ สยามมกุฎราชกุมาร ที่คลองมหาสวัสดิ์ ช่วงจังหวัดนครปฐมอยู่, นายจารุพงศ์ เล่าถึงนาทีระทึกหลังเหตุการณ์เรือล่ม,นายจารุพงศ์ ยังเล่าถึงความปลื้มปีติและประทับใจที่สุดในชีวิตไว้อีกว่า ,หลังจากที่มีเรือเข้ามาช่วยเหลือตนและคณะ ขึ้นจากน้ำได้แล้วนั้น สมเด็จพระบรมโอรสาธิราชฯ สยามมกุฎราชกุมาร ทรงแสดงความห่วงใยและรับสั่งให้เข้าเฝ้าฯ ทันที,โดยพระองค์ทรงตรัสถามว่า มีใครเป็นอะไรหรือเปล่า พร้อมรับสั่งให้ทุกคนไปตรวจสุขภาพ เพราะทรงเกรงว่าน้ำในคลองจะไม่สะอาด อาจทำให้เป็นตาแดงได้ วินาทีนั้นตนและคณะ ต่างซาบซึ้งในพระมหากรุณาธิคุณ และตรงเข้าไปกราบแทบพระบาท ,ขณะเดียวกัน ,นายอำพน กิตติอำพน ซึ่งดำรงตำแหน่งเลขาธิการคณะรัฐมนตรีในช่วงเวลานั้น, เคยบอกเล่าถึงเหตุระทึกที่เกิดขึ้นไว้ด้วยว่า จากเหตุเรือล่มกลางคลองมหาสวัสดิ์ ขณะตามเสด็จ สมเด็จพระบรมโอรสาธิราชฯ สยามมกุฎราชกุมาร นั้น ถือว่าเคราะห์ดีมากที่ทุกชีวิตปลอดภัยและไม่มีใครตกใจแต่อย่างใด เนื่องจากมีเรือของชาวบ้านที่มารอรับเสด็จ เข้ามาช่วยเหลือตนและคณะอย่างรวดเร็ว, นายอำพน เล่าถึงวินาทีความปลื้มปีติ หลังเหตุการณ์เรือล่ม เมื่อปี 2555
นับเป็นความซาบซึ้งในพระมหากรุณาธิคุณอย่างหาที่สุดมิได้ พระเจ้าอยู่หัว รัชกาลที่ 10 ทรงห่วงใยและให้ข้าราชการนับ 10 ชีวิต ที่ประสบอุบัติเหตุเรือล่มในระหว่างที่เรือตามขบวนเสด็จออกตรวจดูความคืบหน้าการขุดลอกคลองมหาสวัสดิ์
รัชกาลที่ 10,สมเด็จพระเจ้าอยู่หัว,พระมหากษัตริย์ รัชกาลที่ 10,เรือตามเสด็จล่ม,ทีมข่าวเฉพาะกิจไทยรัฐออนไลน์